
Grozījumi Ministru kabineta 2019. gada 9. aprīļa noteikumos Nr. 154 "Piemērojamais elektroniskā rēķina standarts un tā pamatelementu izmantošanas specifikācija un aprites kārtība"
Izdoti saskaņā ar Publisko iepirkumu likuma 83. pantu,
Sabiedrisko pakalpojumu sniedzēju iepirkumu likuma
89. pantu, Aizsardzības un drošības jomas iepirkumu likuma
7.1 panta pirmo daļu un Publiskās un privātās
partnerības likuma 122. pantu
· Izdarīt Ministru kabineta 2019. gada 9. aprīļa noteikumos Nr. 154 "Piemērojamais elektroniskā rēķina standarts un tā pamatelementu izmantošanas specifikācija un aprites kārtība" (Latvijas Vēstnesis, 2019, 78. nr.) šādus grozījumus:
· 1. Papildināt ar 5.1 punktu šādā redakcijā:
· "5.1 Tiešās pārvaldes iestāde nodrošina iespēju piegādātājam iesniegt elektronisko rēķinu, izmantojot oficiālo elektronisko adresi.
·  ".
· 2. Izteikt 6. punktu šādā redakcijā:
· "6. Pasūtītājs, sabiedrisko pakalpojumu sniedzējs, publiskais partneris vai tā pārstāvis, izņemot tiešās pārvaldes iestādi, nodrošina iespēju piegādātājam iesniegt elektronisko rēķinu, izmantojot šādus elektronisko rēķinu piegādes kanālus:
·  
· 6.1. oficiālo elektronisko adresi;
· 6.2. elektroniskā pasta adresi, kas norādīta pasūtītāja, sabiedrisko pakalpojumu sniedzēja, publiskā partnera vai tā pārstāvja tīmekļvietnē un kas izmantojama saziņai ar attiecīgo pasūtītāju, sabiedrisko pakalpojumu sniedzēju, publisko partneri vai tā pārstāvi;
· 6.3. citu veidu, kas norādīts iepirkuma līgumā vai publiskās un privātās partnerības līgumā.”".
· 3. Papildināt ar 8. punktu šādā redakcijā:
· "8. Šo noteikumu 5.1 punkts un grozījumi 6.punktā, kas paredz tā piemērošanas izņēmumu attiecībā uz  tiešās pārvaldes iestādi, stājas spēkā vienlaikus ar attiecīgajiem grozījumiem Ministru kabineta 2012.gada 21.februāra noteikumos Nr.134 “Personu apliecinošu dokumentu noteikumi".
·  ".

